གྲོགས་པོ་ལགས།ཁྱེད་ལ་མི་དང་སྲོག་ཆགས་ལས་གཞན་ད་དུང་རྩི་ཤིང་ལའང་སྣ་ཁུང་ཡོད་ཅེས་བཤད་ན།དགོད་བྲོ་ཞིང་ཡ་མཚན་པ་ཞིག་ཨེ་རེད།དོན་དངོས་སུ་རྩི་ཤིང་ལའང་སྣ་ཡོད་དེ།རྩི་ཤིང་གི་སྣ་ནི་རྩི་ཤིང་དེ་ཉིད་ཀྱི་དབུགས་འབྱིན་རྔུབ་བྱེད་སའི་བུ་ག་གྲངས་མེད་པ་དེ་དག་ལ་ཟེར།བུ་ག་དེ་དག་ནི་ངང་ལག་གི་དབྱིབས་དང་འདྲ་བའི་ཕྲ་ཕུང་གཉིས་ཀྱིས་འབྱེད་འཛུམ་གྱི་ལས་ཀ་བྱེད་བཞིན་ཡོད་པས།གནམ་ངོ་དྭངས་པའི་ཞོགས་པར་བུ་གའི་ཁ་འབྱེད་པ་དང་།ཉིན་གུང་ཅུང་ཟད་བཙུམ་པ།ཕྱི་དྲོ་སླར་ཡང་ཕྱེ་བ་དང་།སྲོད་དུས་ཡོངས་སུ་ཟུམ་པ་ཡིན།གནམ་ངོ་རུབ་དུས་བུ་ག་དེ་དག་གི་ཁ་འབྱེད་ཚད་ཆུང་ཞིང་།ཐན་པ་བྱུང་དུས་དེ་ལས་ཀྱང་ཆུང་བར་འགྱུར་ལ།རྩི་ཤིང་གིས་མཁའ་དབུགས་འབྱིན་རྔུབ་བྱེད་སྐབས།དབུགས་ཀྱི་དྭངས་མ་རྔུབ་པ་དང་།སྙིགས་མ་འབྱིན་པ་ཡིན་པས།བུ་ག་དེ་དག་འགགས་ན།རྩི་ཤིང་གི་སྐྱེ་སྟོབས་ལ་བར་ཆད་འབྱུང་ངེས་ཡིན།